ai4bharat/Pralekha huggingface dataset:
شمال مشرقی ریاستوں کی ترقی کی وزارت
شمال مشرق کی بید اور بانس کی ترقیاتی کونسل  نے شمال مشرقی خطہ کی ترقیات  کی وزارت کے تحت آئندہ ہونے والا آزادی کا امرت مہوتسو  کیلئے متعینہ شمال مشرقی تہوار کی تجویز پیش کی
حکومت ہند کی شمال مشرقی خطہ کی ترقیات  کی وزارت کے تحت کام کرنے والی شیلانگ کی شمال مشرقی کونسل کی شمال مشرق کی بید اور بانس کی ترقیاتی کونسل ، بانس کے قدیم ترین شعبہ کو نئے دور سے ہم آہنگ کرنے کے لیے اپنی تخلیقی صلاحیت اور وسائل کو صلاحیت سازی، تربیت، ٹیکنالوجی کی فراہمی، اور اسے بازار سے جوڑنے میں لگاتی ہے۔ عالمی بازار میں تیز رفتار تبدیلیوں کے مدنظر، بانس سے تیار ہونے والی مصنوعات کی روایتی پیشکش کی جمالیات کو ہم آہنگ کرنا ہماری ترجیحات میں شامل ہے۔
شمال مشرقی کونسل، شیلانگ کے رکن، ایئر مارشل جناب انجن کمار نے شمال مشرقی بید اور بانس کی ترقیاتی کونسل  کے گوہاٹی میں واقع دفتر کا دورہ کیا اور بانس کے شعبہ کی ترقی کے موضوع پر وہاں کے مینیجنگ ڈائرکٹر، ڈاکٹر شیلندر چودھری اور دیگر افسران سے تفصیلی گفتگو کی۔
مینیجنگ ڈائرکٹر، ڈاکٹر شیلندر چودھری نے شمال مشرقی کونسل کے رکن، ایئر مارشل جناب انجن کمار گوگوئی کو آئندہ ہونے والا آزادی کا امرت مہوتسو، متعینہ شمال مشرقی تہوار کے لیے این ای سی بی ڈی سی کے ذریعے کی جانے والی تیاریوں کے بارے میں بھی بتایا، جسے 15 سے 21 جنوری، 2022 کے درمیان گوہاٹی کے کلا شیتر میں منعقد کیا جائے گا۔
وزارت دفاع
سری لنکا بحریہ کے وائس ایڈمرل پریانتھا پریرا ہندوستان کے دورے پر
سری لنکا بحریہ کے کمانڈر وائس ایڈمرل  پریانتھا پریرا 23 سے 27 مئی 2023 تک ہندوستان کے پانچ روزہ سرکاری دورے پر ہیں۔ اس دوران وائس ایڈمرل پریانتھا پریراانڈین نیول اکیڈمی، ایزیمالا میں اسپرنگ ٹرم 2023 کی پاسنگ آؤٹ پریڈ کی صدارت کریں گے۔
وائس ایڈمرل  پریانتھا پریرا نے آج 24 مئی 2023 کو نئی دہلی میں بحریہ کے سربراہ ایڈمرل آر ہری کمار سے ملاقات کی اور خطے میں امن و سلامتی کو یقینی بنانے کی سمت تعاون پر مبنی میکانزم بنانے پر تبادلہ خیال کیا۔ ساؤتھ بلاک کے لان میں انہیں گارڈ آف آنر دیا گیا۔ اس سے پہلے انہوں نے نیشنل وار میموریئل پر بہادروں کو خراج عقیدت پیش کیا۔
ہندوستان اور سری لنکا کے درمیان قریبی اور تاریخی اعتبار سے اہم رشتے رہے ہیں۔ دونوں ممالک رشتوں کو مضبوط بنانے کی سمت کام کررہے ہیں ۔ ہندوستان اور سری لنکا نے ہندوستان کی’پڑوسی مقدم پالیسی‘ اور ’خطے میں سبھی کے لیے سکیورٹی اور ترقی‘ کے نظریہ کے مطابق بحری شعبے میں بات چیت کو توسیع دی ہے۔
ہندوستانی بحریہ مختلف پہل قدمی کے ذریعہ سری لنکا کی بحریہ کے ساتھ تعاون کرتی ہے۔ اس میں بحریہ کی باہمی مشق سلینیکس ، ہائیڈروگرافی، ٹریننگ اور دیگر بحری راستوں پر غوروخوض شامل ہے۔ اس کے علاوہ دونوں بحریہ کے جنگی جہاز باقاعدہ طور پر ایک دوسرے کی بندرگاہوں پر ٹھہرتے ہیں ۔
سری لنکا کی بحریہ کے کمانڈر پریانتھا پریرا کا موجودہ دورہ دونوں ملکوں کی بحریہ کے بیچ تعاون بڑھانے کی علامت ہے اور آئی او آر میں سیکیورٹی کو بڑھانے اور سمندری چیلنجوں سے نمٹنے کے لیے دو دوستانہ سمندری پڑوسیوں کے عزم کے جذبہ کی تجدید ہے۔
اسٹیل کی وزارت
آر آئی این ایل نے ’’فولاد اور دیگر صنعتوں پر توجہ مرکوز کرتے ہوئے ٹیکنالوجی کی ضرورتوں کا اندازہ لگانے والی توانائی کی کارکردگی‘‘کے موضوع پر پرجوش غور وخوض کے لیے ایک میٹنگ کا اہتمام کیا
آر آئی این ایل نے ٹیکنالوجی معلومات، پیشگوئی اور تجزیاتی کونسل(ٹی آئی ایف اے سی کے تعاون سے آج وشاکھاپٹنم کے مینجمنٹ ڈیولپمنٹ سینٹر کےاسٹیل پلانٹ میں ’’فولاد اور دیگر صنعتوں پر توجہ مرکوز کرتے ہوئے ٹیکنالوجی کی ضرورتوں کا اندازہ لگانے والی توانائی کی کارکردگی‘‘کے موضوع پرپرجوش غور وخوض کے لیے ایک میٹنگ کا اہتمام کیا۔ 2030 تک توانائی کے 500 جی ڈبلیو استعمال کرنے اور 2070 تک ہندوستان کے ’’نیٹ زیرو ایمیشنز‘‘ کو حاصل کرنے کے مقصد کو پورا کرنے کی غرض سے ڈی کاربنائیزیشن کے طور طریقوں اور قابل تجدید توانائی کو ا ستعمال کرنے کے لیے غوروخوض کرنے والی میٹنگ کا اہتمام کیا گیا تھا۔
آر آئی این ایل کے سی ایم ڈی، جناب اتل بھٹ نے آج وی ایس پی میں اس پرجوش غور وخوض کرنے والی میٹنگ کا افتتاح کیا۔ شرکاء سے خطاب کرتے ہوئے جناب اتل بھٹ نے فولاد سازی اور دیگر صنعتوں میں پائیدار طور طریقوں کی ضرورت پر زور دیا۔ انھوں نے بتایا کہ فولاد کی وزارت نے فولاد کی صنعت کے لیے ایک روڈ میپ تیار کیا ہے اور توقع ہے کہ اسٹیل انڈسٹریز ویژن 2047 کے مطابق کاربن نیوٹرلیٹی حاصل کرلی جائے گی۔ جناب اتل نے شرکاء کو گرین ہاؤس گیسوں کے اخراج  کو کم کرنے اور سی او 2 کے اخراج کو کم کرنے کے لیے قابل ہم عمل نکالنے کی غرض سے ، مختلف مسائل پر غور وخوض کرنے کی تلقین کی۔
سائنس داں جی /ٹی آئی ایف اے سی کی ’’فارسائٹ اینڈ ویژن‘‘ ڈویزن کے سربراہ ڈاکٹر گوتم سوامی نے ورکشاپ کے مقاصد پر روشنی ڈالتے ہوئے کہا کہ ٹی آئی ایف اے سی، صنعتوں میں ڈی کاربنائیزیشن کے راستے تیار کر رہا ہے جن کو ختم کرنا مشکل ہے۔ انھوں نے مزید کہا کہ یہ ورکشاپ قابل عمل نکات تیار کرے گی تاکہ مختلف صنعتوں سے جی ایچ جی کے اخراج کو کم کرنے کے لیے قومی سطح کی دستاویز تیار کی جاسکے۔
آر آئی این ایل کے ڈائرکٹر  جناب اے کے سکسینہ، سی جی ایم  آئی/ سی کے جناب ابھیجیت چکربرتی اور آر آئی این ایل کے دیگر سی جی ایمز نے اس ورکشاپ میں حصہ لیا۔
بی ایس پی، آئی آئی ایس سی او، آر ڈی سی آئی ایس، ای ایم ڈی، اے ایم این ایس، جے ایس پی ایل جیسی فولاد کی کمپنیوں اور ایچ پی سی ایل، این ٹی پی سی جیسی مقامی صنعتوں نیز آئی آئی پی ای، اے یو جیسے تکنیکی اداروں کے مندوبین نے بھی اس ورکشاپ میں شرکت کی اور فولاد کی صنعتوں اور دیگر صنعتوں میں ڈی کاربنائیزیشن کے اختیارات کے بارے میں تبادلہ خیال کیا۔
سائنس اور ٹیکنالوجی کے محکمے کے آر آئی این ایل اور ٹی آئی ایف اے سی نے مشترکہ طور پر اس ورکشاپ کا کامیاب انعقاد کیا۔
بھارتی چناؤ کمیشن
چھتیس گڑھ ، مدھیہ پردیش اورمیزورم کی قانون ساز اسمبلیوں کے لئے عام انتخابات -2018
قومی /ریاستی ،سیاسی پارٹیوں کو براڈ کاسٹ / ٹیلی کاسٹ کے لئے مختص کردہ اوقات
نئیدہلی16اکتوبر۔چھتیس گڑھ ، مدھیہ پردیش اورمیزورم کی قانون ساز اسمبلیوں کے لئے عام انتخابات کے سلسلے میں قومی /ریاستی سیاسی پارٹیو ں کو نشر /ٹیلی کاسٹ کے لئے مختص کردہ وقت کے سلسلے میں بھارت کے انتخابی کمیشن نے 15 اکتوبر 2018 کو حکم نامہ نمبر 437/ٹی اے – ایل اے / 2018 جاری کردیا ہے ۔
1998 میں عام انتخابات برائے لوک سبھا کے انعقاد کے وقت ریاست کی ملکیت والے ٹیلی ویژن اورریڈیو کے لئے تسلیم شدہ سیاسی پارٹیوں کو اسٹیٹ فنڈنگ سے متعلق ایک نئی پہل قدمی کمیشن کی ہدایات یعنی اس کے حکم نامہ مورخہ 16 جنوری 1998 کے مطابق جاری کی گئی تھی ۔ اس اسکیم کو بعد ازاں ریاستی اسمبلیوں کے ان انتخابات تک کے لئے توسیع دےدی گئی تھی ، جو 1998 کے بعد منعقد ہونے تھے نیز اس کی توسیع 1999 ،2004،2009 اور 2014 کے لوک سبھاکے عام انتخابات کے لئے بھی کردی گئی تھی ۔
عوامی نمائندگی ایکٹ 1951 میں کی گئی ترامیم ، جو انتخابات اور دیگر متعلقہ قوانین  ایکٹ 2003 کے مطابق عمل میں لائی گئی اور اس کے تحت جن قواعد وضوابط کی مشتہری عمل میں آئی ، ان کے تحت تسلیم شدہ سیاسی پارٹیوں کو اب الیکٹرانک میڈیا پر مساویانہ انداز میں وقت شئیر کرنے کی سہولت قانونی بنیادوں پر فراہم کی گئی ہے ۔ عوامی نمائندگی ایکٹ 1951 کے تحت دفعہ 39 اے میں جو تشریح شق اے کے تحت کی گئی ہے اور اس میں جو اختیارات تفویض کئے گئے ہیں ، ان کا استعمال کرتے ہوئے مرکزی حکومت نے اپنی جانب سے ان تما م براڈ کاسٹنگ میڈیا کو جو کلی طور پر یا جزوی طور پر مرکزی حکومت کی جانب سے فراہم کردہ سرمائے کے زیر اختیار یا زیر ملکیت ہیں جیسے کہ اس دفعہ میں الیکٹرانک میڈیا کا ذکر کیا گیا ہے ، ایک حکم نامہ جاری کیا ہے۔ لہذا انتخابی کمیشن نے فیصلہ کیا ہے کہ مذکورہ اسکیم کی توسیع مساویانہ بنیادوں پرٹائم شئیرنگ کے لئے پرسار بھارتی کارپوریشن کے توسط سے الیکٹرانک میڈیا پر بھی کی جائے تاکہ چھتیس گڑھ ، مدھیہ پردیش اور میزورم کی ریاستی قانون ساز اسمبلیوں کے لئے آئندہ منعقد ہونے والے انتخابات کے سلسلے میں یہ سہولت بروئے کا ر لائی جاسکے ۔
براڈ کاسٹ اورٹیلی کاسٹ کے لئے فراہم کرائے گئے وقت اور اس سے متعلق سہولتیں چھتیس گڑھ ، مدھیہ پردیش اور میزورم کی ریاستی قانون ساز اسمبلیوں کے سلسلے میں ، جہاں اورجیسے اس کا اطلاق ہوتا ہو، صرف قومی پارٹیوں اورتسلیم شدہ ریاستی پارٹیوں کو ہی دستیاب ہوں گی ۔
۰۰۰۰۰۰۰۰۰۰۰۰۰۰۰۰۰۰۰۰۰
U-5350
(Visitor Counter : 36
وزیراعظم کا دفتر
وزیر اعظم نے رادھا سوامی ست سنگ بیاس کا دورہ کیا
وزیر اعظم جناب نریندر مودی نے آج رادھا سوامی ست سنگ بیاس کا دورہ کیا۔ انھوں نے بابا گرندر سنگھ ڈھلون سے بات چیت کی اور وہاں کی سرگرمیوں کا جائزہ لیا۔
وزیر اعظم نے ٹویٹ کرکے کہا:
”مجھے خوشی ہے کہ رادھا سوامی ست سنگ بیاس کا دورہ کرنے اور ان کے ذریعہ کیے جانے والے غیر معمولی کام کو دیکھنے کا موقع ملا۔ بابا گرندر سنگھ ڈھلون جی کے ساتھ بصیرت افروز بات چیت بھی ہوئی، جن کی خدمت کا جذبہ قابل تعریف اور متاثر کن ہے۔“
شمال مشرقی ریاستوں کی ترقی کی وزارت
کووڈ کی بعد کے بعد کی صورتحال میں معیشت، تجارت، سائنسی تحقیق اور دیگر شعبوں میں پیش رفت کا امکان ہے: ڈاکٹر جتیندر سنگھ
ڈاکٹر جتندر سنگھ نے ایسوچیم کے ذریعہ منعقدہ ہند۔ بنگلہ دیش ‘‘ورچویل کانفرنس ’’ سے خطاب کیا۔
نئی دہلی، 11 مئی 2020، شمال مشرقی خطے کی ترقی کے مرکزی وزیر مملکت  ڈاکٹر جتیندر سنگھ آج یہاں کہا کہ کووڈ۔ 19 کے بعد ایک نئی صورتحال پیدا ہوگی اور معیشت، تجارت ،سائنسی تحقیق اور کئی شعبوں میں نئی پیش رفت کے امکانات پیدا ہوں گے۔
ایسوچیم  کے ذریعہ منعقدہ ہند ۔ بنگلہ دیش ورچویل کانفرنس میں دیگر ممتاز شخصیتوں کے ساتھ بنگلہ دیش کے کامرس کے وزیر ٹیپو منشی ، میگھالیہ کے وزیراعلی کونراڈ سنگما اور بنگلہ دیش میں ہائی کمشنر محترمہ ریوا گنگولی داس نے بھی شرکت کی۔ اس کانفرنس سے خطاب کرتے ہوئے ڈاکٹر جتیندر سنگھ نے کہا کہ گزشتہ 6 برسوں میں شمال مشرقی خطے نے ماضی کی کئی خامیوں کو دور کیا ہے اور پہلی بار اس خطے پر ملک کے دیگر خطوں کے برابر توجہ دی گئی ہے۔اس سے نہ صرف عوام میں اعتماد پیدا ہوا ہے بلکہ اس سے ہندوستان کے دوسرے حصوں کے ساتھ ساتھ مختلف سطحوں پر مشرقی سرحدوں کے پار کے ممالک سے رابطے قائم کرنے کی صلاحیت میں بھی اضافہ ہوا ہے۔
ڈاکٹر جتیندر سنگھ نے کہا کہ جہاں تک بنگلہ دیش کا معاملہ ہے، انکلیوز کے تبادلے کے لئے ہند بنگلہ دیش معاہدہ وزیراعظم جناب نریندر مودی کی قیادت میں مکمل کیا گیا تھا۔اس معاہدے نےکاروبار کی آسانی، آنے جانے کی آسانی، جو کہ پہلے بہت ہی مشکل کام تھا، کی روکاوٹیں دور ہوئی ہیں۔ انہوں نے کہا کہ یہ کام ساڑھے چار دہائیوں قبل بنگلہ دیش کے قیام کے وقت میں ہونا چاہیے تھا لیکن شاید یہ گزشتہ حکومتوں کی ترجیحات میں شامل نہیں رہا۔
دونوں ممالک کے درمیان روایتی دوستانہ تعلقات کا ذکر کرتے ہوئے ڈاکٹر جتیندر سنگھ نے کہا کہ کئی دیگر ممالک کے مقابلے میں بنگلہ دیش کے ساتھ کاروبار کرنا کہیں زیادہ آسان ہے۔ انہوں نے کہا کہ اس کے علاوہ شمال مشرقی خطے کو دونوں ممالک کے درمیان تجارت اور کاروبار کو فروغ دینے میں اہم رول ادا کرنا ہے۔
ڈاکٹر جتیندر سنگھ نے کہا کہ ابھرتی ہوئی صورتحال میں شمال مشرق کا بانس نہ صرف ہندوستان کے لئے بلکہ پورے برصغیر میں اور خصوصی طور پر بنگلہ دیش جیسے مشرقی ممالک میں تجارت کا اہم ترین ذریعہ ہوگا۔ انہوں نے ایسے متعدد آئٹموں کا ذکر کیا جن سے دونوں ممالک کے درمیان عوامی تجارت کو فروغ دیا جاسکتا ہے۔انہوں نے کہا کہ ان اشیا میں مثال کے طور پر کوئلہ ، ادرک، کٹھ میٹھے پھل وغیرہ کی برآمدات اور سیمنٹ ، پلاسٹک، پی وی سی پائپ وغیرہ کی درآمدات کی جاسکتی ہے۔
شمال مشرقی خطے کی ترقی کی وزارت کی جانب سے تمام ممکنہ امداد فراہم کرانے کی پیش کش کرتے ہوئے ڈاکٹر جتیندر سنگھ نے ایسوچیم جیسی تجارتی اور کاروباری تنظیموں سے اپیل کی کہ وہ آگے آئیں اور باہمی مفاد والی نئی صنعتوں اور کاروباری اکائیوں کے فروغ کے لئے پی پی پی  ماڈل کے لئے سہولت فراہم کرائیں۔
ڈاکٹر جتیندر سنگھ نے کہا کہ حکومت ان کاموں کو عملی جامہ پہنانےمیں ایک رول ادا کرسکتی ہے لیکن تجارتی اور صنعتی اداروں کو وسائل اور سرمایہ کی کمی کو پورا کرنے کے لئے آگے آنا چاہیے۔
اس موقع پر ایسوچیم کے ونیت اگروال اور دیپک سود نے بھی خطاب کیا۔
۔۔۔۔۔۔۔۔۔۔۔
م ن۔ ا گ۔ن ا۔
U-2450
(Visitor Counter : 160
زراعت اور کاشتکاروں کی فلاح و بہبود کی وزارت
زراعت اور فوڈ پروسیسنگ انڈسٹری ایکسپو -2020
مرکزی اور ریاستی حکومتوں، کارپوریٹ اور اسٹارٹ اپ کی شرکت کے ساتھ ایکسپو 2020 دوبئی میں ملک میں ہندستانی اداروں کے لئے تعاون کے نئے شعبوں کو تلاش کرنے اور خود کو ایک عالمی اقتصادی مرکز کے طور پر کھڑا کرنے میں مدد دی ہے۔ ہندستانی پویلین میں انڈیا انوویشن ہب نے یونیکون کے تیسرے سب سے بڑے انکیوبیٹرکے طور پر ہندستان کی طاقت کو بڑھانےمیں بھی مدد کی اور اب تک بہت سے ہندستانی اسٹارٹ اپ کی اختراعات کا مظاہرہ کیا ہے۔ اس پلیٹ فارم نے ہندستانی اور عالمی سرمایہ کاروں کی توجہ حاصل کی جو اسٹارٹ ایکو سسٹم کو پھلنے پھولنے میں مدد فراہم کرتے ہیں۔ اس پلیٹ فارم نے کاروباری امکانات کو تلاش کرنے اور مستقبل کے اسٹریٹیجک مصروفیات کی بنیاد رکھنے کا ایک وسیع موقع فراہم کیا۔
دوبئی ایکسپو2020 میں ہندستان کے جن شعبوں نے حصہ لیا وہ درج ذیل ہیں:
- جوار 
- آرگینک اور باغبانی شعبہ
- ٹکنالوجی اور اختراعات 
- الائیڈ شعبہ (دنیا کے لئے خوراک کی ٹوکری، ماہی پروری، گوشت، پولٹری، اور کھانے کے لئے تیار /استعمال کرنے کے لئے تیار غذائی مصنوعات۔
دوبئی ایکسپو ایونٹ کامقصد دنیا کو پیش کرنے والے ممالک کی نمائش کرنا تھاا ور اس کا مقصد نئی شراکت داری قائم کرنا تھا اور دنیا بھر کی اہم صنعتوں میں زمینی ہلکی حوصلہ افزائی کرنا تھا۔
’خوراک، زراعت اور زریعہ معاش عنوان کے تحت شرکت ،شعبوں میں مستقبل کی ترقی کے لئے روابط قائم کرنے پر مرکوز تھی۔ اس عرصے کے دوران مختلف ممالک کے ساتھ تعلقات کو مزید گہرا کرنے اور درآمدات ٹکنالوجی کی منتقلی ، صلاحیت کی تعمیل وغیرہ پر توجہ مرکوز کرتےہوئے تجارتی ترقی سے متعلق مواقع تلاش کرنے کے لئے کئی میٹنگوں کا انعقاد کیا گیا۔
ہندستان کے اعلی سطحی وفد نے متحدہ عرب امارات، میانمار، زمبابوے، ویتنام، مراقش، انڈونیشیا، اور ارجنٹائنا کے سینئر عہدیداروں اور سرمایہ کاروں سے ملاقات کی۔ متحدہ عرب امارات ہندستان کی زرعی پیداوار کے لئے ایک اہم بازار ہے ۔ممتاز کمپنیاں جیسے البراہا، گرانڈ ہائپر مارکیٹ، لولو ہائپر مارکیٹ، آر این زیڈانٹرپرائزز، چائتھرم گروپ، ایکوا برج ، شاف گروپ، جلیل ہولڈنگز، ڈی پی ورلڈ ، ٹرانسورڈ وغیرہ کے اہم عہدیداروں سے بات چیت کی۔
حکومت کے ساتھ ساتھ نجی شعبے کی اہم کمپنیوں نے دبئی ایکسپو کے موقع پر کاروبار کو فروغ دینے اور تجارتی تعلقات کو مضبوط بنانے کے لئے زراعت، فوڈ پروسیسنگ ، ڈیری، اور مویشی پروری ، ماہی گیری کے شعبے میں تعاون کے شعبوں کی تلاش کی۔
یہ جانکاری آج لوک سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے ایک سوال کے تحریری جواب میں دی۔
سائنس اور ٹیکنالوجی کی وزارت
اعلی فریکونسی ریڈیو مواصلات کو بہتر بنانے کے لیے نیا ماڈل، قدرتی آفات کے دوران انتہائی اہم
سائنس دانوں کے تیار کردہ آئن اسپیئر کے ذریعے ریڈیو فریکوینسی کے پھیلاؤ کے لیے ایک نیا ماڈل خلائی موسم کے اثرات کا اندازہ لگانے میں مدد کر سکتا ہے اور ہائی فریکونسی  ریڈیو مواصلات کی منصوبہ بندی اور آپریشن کو آسان بنا سکتا ہے، جو کہ قدرتی آفات جیسے حالات کے دوران مواصلات - سمندر کی نگرانی کا ایک اہم ذریعہ ہے۔
آئنو اسپھیئر زمین کے اوپری ماحول کا ایک خطہ ہے جو تقریباً 100 - 1000 کلومیٹر تک ہے اور زمین اور خلا کے درمیان ریڈیو مواصلات کے لیے گیٹ وے کا کام کرتا ہے۔ بعض فریکونسی  کی ریڈیو لہریں آئنو اسپھیر کے ذریعے واپس زمین پر منعکس ہوتی ہیں جو افق سے باہر طویل فاصلے تک اعلی فریکوینسی مواصلات کی سہولت فراہم کرتی ہیں، جسے اسکائی ویو کمیونیکیشن کہا جاتا ہے۔ سیٹلائٹ کمیونیکیشن کے بڑھتے ہوئے استعمال کے باوجود، روایتی لمبی دوری کی ہائی فریکونسی ریڈیو مواصلات ، قدرتی آفات، وسط سمندر کی نگرانی، افق سے زیادہ ہدف کا پتہ لگانے اور اسی طرح کے حالات کے دوران مواصلات کا ایک اہم ذریعہ بنی ہوئی ہے۔ شدید آئنو اسپھیر خلل جو خلائی موسمی واقعات کی ایک رینج کی وجہ سے پیدا ہوتا ہے جیسے سولر فلیئرز، کورونل ماس ایجیکشنز سی ایم ایس اور جیو میگنیٹک طوفان اسکائی ویو مواصلات کو نمایاں طور پر متاثر کرتے ہیں۔ خلائی موسم میں خلل کی وجہ سے آئن اسپھیئر کی یہ تغیر اسکائی ویو مواصلات کے استعمال کو نمایاں طور پر محدود کر سکتا ہے۔
انڈین انسٹی ٹیوٹ آف جیو میگنیٹزم  کے سائنس دانوں نے حال ہی میں آئن اسپھیئر کے ذریعے ایچ ایف ریڈیو لہر کے پھیلاؤ کے لیے ایک ماڈل تیار کیا ہے جو آئن اسپھیئر اور اسکائی ویو کمیونیکیشن پر خلائی موسمی اثرات کا مطالعہ کرنے میں مدد کرتا ہے۔ نظام اسپیس ویدر نامی جریدے میں شائع ہونے والی اپنی حالیہ تحقیق میں، آئی آئی جی کے سائنسدانوں کے ایک گروپ نے 17 مارچ 2015 کو ایک شدید جیو میگنیٹک طوفان کی وجہ سے برصغیر پاک و ہند کے کم عرض البلد پر آئن اسپیئر کی گہری کمی کا پتہ چلا ہے۔ ایچ ایف ریڈیو آئی آئی جی سائنسدانوں کی طرف سے تیار کردہ لہر پروپیگیشن ماڈل اس بات کی نشاندہی کرتا ہے کہ یہ آئنو اسپھئیر ڈپلیشن اس پریشان دور کے دوران اسکائی ویو کمیونیکیشن کے لیے قابل استعمال ہائی فریکونسی سپیکٹرم کو 50 فیصد سے زیادہ حد تک محدود کر سکتا ہے۔ اس کے علاوہ، اسکائی ویو کے وہ زونز جہاں اسکائی ویو سگنلز قابل وصول نہیں ہیں، بہت بڑے علاقوں کے لیے پھیلائے جاتے ہیں جس کے نتیجے میں مواصلات کا نقصان ہوتا ہے۔ یہ معلومات اسکائی ویو مواصلاتی نظام پر خلائی اثرات کو کم کرنے میں مضبوط حکمت عملی تیار کرنے کے لیے اہم ہے۔
آئی آئی جی سائنسدانوں کے ذریعہ تیار کردہ ہائی فریکونسی ریڈیو پروپیگیشن ماڈل میں فعال خلائی موسمی ادوار کے دوران اسکائی ویو کمیونیکیشن سسٹم کے آپریشن کے لیے صحیح حکمت عملیوں کی منصوبہ بندی کرنے میں اہم ایپلی کیشنز ہیں۔ قدرتی آفات اور دیگر ہنگامی حالات میں اسکائی ویو کے قابل اعتماد مواصلاتی نظام کو یقینی بنانے کے لیے اس طرح کی حکمت عملیوں کی ترقی ضروری ہے۔
اشاعت کے لئے لنک ۔۔۔: https://doi.org/10.1029/2022SW003369
تصویر: استعمال کے قابل ہائی فریکونسی اسپیکٹرم میں نمایاں کمی اور ڈسٹربڈ دن  پر اسکیپ زون میں اضافہ معمول کے دن  کے مقابلے میں جس کی پیش گوئی آئی آئی سائنسدانوں کے تیار کردہ ہائی فریکونسی پروپیگیشن ماڈل نے کی ہے۔
کوئلے کی وزارت
کوئلے کی پیداوار میں خاطر خواہ اضافہ
نومبر2022تک کوئلے کی پیداوار بڑھ کر 524.2 ملین ٹن ہوگئی ہے
کوئلہ، کانکنی اور پارلیمانی امور کے مرکزی جناب پرہلاد جوشی نے تحریری جواب میں بتایا کہ کل ہند کوئلے کی پیداوار سال 21-2020 میں 716.083 میٹرک ٹن کے مقابلے سال 22-2021 میں 778.19 ملین ٹن  تھی۔ اس کےعلاوہ موجودہ مالی سال میں  ملک میں تقریبا 17 فیصد کے اضافہ کے ساتھ گزشتہ سال کی اسی مدت کے دوران 448.1 میٹرک ٹن کے مقابلے کوئلے کی پیداوار524.2 میٹرک ٹن رہی ۔
گزشتہ تین برسوں اور رواں سال سے مختص کئے گئے تجارتی بلاکوں سے پیداوار کی تفصیلات حسب ذیل ہیں :
|
|
مالی سال
|
|
پیداوار 
|
|
2019-20
|
|
58.88
|
|
2020-21
|
|
63.14
|
|
2021-22
|
|
85.32
|
|
23-2022
|
|
67.16
23-2022  میں ملک میں گھریلو کوئلہ کی سپلائی 558.244 میٹرک ٹن  ہوئی تھی ۔
ملک میں کوئلے کی پیداوار میں اضافہ کے لئے حکومت کی جانب سے ا ٹھائے گئے اقدامات :
- کول ا نڈیا لمیٹڈ کی کانوں کے کوئلے کی پیداوار میں اضافہ ۔ موجودہ کانوں کی صلاحیت کے ساتھ ساتھ نئے کانوں / پروجیکٹوں کی شروعات میں بھی اضافہ ہوا ۔
- تجارتی کوئلے کی کانوں کی پیداوار میں اضافہ
- iii. کانوں اورمعدنیات  ترمیمی ایکٹ ، 2021کے تحت کان کے مالکان  کو اپنی سالانہ معدنی پیداوار کا 50 فیصد تک اپنی ضروریات کی تکمیل کے بعد کھلی منڈی میں فروخت کرنے کی اجازت ہے۔
- iv. پہلی مائل میں کنکٹویٹی ریل پروجیکٹ اور کوئلے کی مجموعی نقل وحرکت کی اجازت دینے سے کوئلے کی نقل و حمل میں مجموعی بہتری آئی ہے ۔
- ای آر پی کااستعمال کرتے ہوئے ڈیجیٹائزنگ آپریشن اور وافر مینوفیکچرنگ ٹکنالوجی کو شامل کرکے بارودی سرنگوں کی کارکردگی میں اضافہ۔
- vi. وزارت کوئلہ کی جانب سے مستقل نگرانی ۔
مالیاتی کمیشن
پندرہویں مالیاتی کمیشن کے عہدیداران نے کمپٹرولر اینڈ آڈیٹر جنرل آف انڈیا سے ملاقات کی
نئی دلّی، 08 جولائی/ پندرہویں مالیاتی کمیشن نے چیئر مین جناب این کے سنگھ کی سربراہی میں گزشتہ روز کمپٹرولر اینڈ آڈیٹر جنرل آف انڈیا  جناب راجیو مہرشی اور سی اے جی کے آفس کے سینئر افسران سے ملاقات کی۔
اس ملاقات کے دوران جن اہم مسائل پر گفتگو کی گئی، ان میں خسارے، قرض کی رپورٹنگ کے تحت مالیاتی شفافیت، نظریاتی فریم ورک کی کمی، نشانے کے طور پر مالی خسارے کی غیر موجودگی میں صلاحیتی خطرات، سرمائے کے اخراجات کی کوالٹی، اثاثہ جات شماری، پبلک ایکسپینڈیچر مینجمنٹ پر آراء، مالیہ پر جی ایس ٹی کے اثرات، لوکل بادیز پر تبادلہ خیالات، اسٹینڈرڈ پر مبنی اکاؤنٹنگ کے تئیں عہد بستگی شامل ہیں۔
سی اے جی نے حکومت میں اکاؤنٹنگ میں اصلاحات کی ضرورت کو اجاگر کیا۔ سی اے جی نے غیر شفافیت کے باعث ہونے والے مالی خسارے کے خطرات کو اجاگر کیا۔
توقع ہے کہ کمیشن جلد ہی سی اے جی سے دوبارہ ملاقات کرے گا۔
۔۔۔۔۔۔
U. 2946
(Visitor Counter : 62
اسٹیل کی وزارت
فولاد کے مرکزی وزیر جناب رام چندر پرساد سنگھ نے ایک اعلیٰ سطحی میٹنگ میں عوامی سیکٹر کی مرکزی اسٹیل صنعتوں کی کاروباری حکمت عملی کا جائزہ لیا
سی پی ایس ای سے قومی اہمیت کے بنیادی ڈھانچے کے پروجیکٹوں میں تعاون دینے پر زور دیا
فولاد کے مرکزی وزیر جناب رام چندر پرکاش سنگھ نےآج عوامی سیکٹر کی مرکزی اسٹیل صنعتوں کے چیئرمین اور منیجنگ ڈائریکٹرز  کے ساتھ اُن کی کاروباری حکمت عملیوں اور مستقبل کے منصبوں کے جائزے کے لئے ایک میٹنگ کی صدارت کی ۔ وزیر موصوف نے مستقبل کی توسیع ؍تکسیری منصوبوں کے ضمن میں کمپنیوں کے روڈ میپ سمیت اُن کے ذریعے اپنائی گئی کاروباری اور فروخت کی حکمت عملیوں کا جائزہ لیا۔میٹنگ میں فولاد اور دیہی ترقیات کے وزیر مملکت جناب فگن سنگھ کُلستے اور سیکریٹری  جناب پردیپ کمار ترپاٹھی بھی موجود تھے۔
وزیر فولاد کو متعلقہ سی پی ایس سی نے اپنی مختلف مصنوعات کے لئے گھریلو اور ساتھ ہی برآمداتی بازار کے لئے کاروباری حکمت عملیوں کی معلومات فراہم کی۔ وزیر محترم نے فولاد سی پی ایس ای کو سب سے زیادہ کاروباری حکمت عملیوں کی تعمیر کے لئے اپنی مختلف مصنوعات کے لئے ڈیمانڈ ، سپلائی، قیمتوں کے تعین کا رجحان، مسابقت کی سطح وغیرہ میں تبدیلی کے لئے ریئل ٹائم تجزیے کی خاطر ایک سسٹم قائم کرنے کی ہدایت کی۔ انہوں نے اِن صنعتوں کو اپنی مصنوعات کے وسیع پیمانے پر کاروبار کا مشورہ دیا۔ فولاد کے وزیر نے سی پی ایس ای کے ذریعے قومی اہمیت کے موجودہ اور مستقبل کے بنیادی ڈھانچے کے پروجیکٹوں اور دیگر اہم پروجیکٹوں میں صدق دل سے تعاون کرنے کی ضرورت پر زور دیا۔ اِن میں بھارت مالا، ساگر مالا، سڑک پروجیکٹ، ریلوے کے خاص فریٹ کوریڈور ، باندھ تعمیر اور توانائی شعبے کے پروجیکٹ شامل ہیں۔
وزیر موصوف نے سی پی ایس ای کو مشورہ دیا کہ وہ مصنوعات کی برانڈنگ پر زیادہ زور دیں اور اپنی مصنوعات کو مقبول بنانے کے لئے تمام دستیاب تشہیری مواقع کا استعمال کریں۔وزیر موصوف نے کمپنیوں کو ڈیلروں؍تقسیم کاروں ، ایجنٹوں، گاہکوں وغیرہ کے ساتھ مسلسل خود کو جوڑنے اور چھوٹے قصبات؍شہروں اور گاؤں میں عام آدمی تک اپنی رسائی بڑھانے کی سمت میں کام کرنے کی ہدایت کی۔
امور داخلہ کی وزارت
مرکزی وزیر داخلہ جناب امت شاہ نے ایشیا کا سب سے بڑا ‘750 ایم ڈبلیو ریوا سولر پروجیکٹ’ قوم کے نام وقف کرنے پر وزیر اعظم جناب نریندر مودی کا شکریہ ادا کیا
مستقبل کے اس اہم پروجیکٹ سے آتم نربھر بھارت کے مودی حکومت کے وژن کو تقویت حاصل ہوگی: جناب امت شاہ
مرکزی وزیر داخلہ نے مزید کہا کہ ریوا سولر پروجیکٹ سے 2022 تک 175 جی ڈبلیو قابل تجدید توانائی کا ہدف حاصل کرنے کے بھارت کے عزم کی توثیق ہوتی ہے
نئی دہلی،10 جولائی، مرکزی وزیر داخلہ جناب امت شاہ نے ایشیا کا سب سے بڑا ‘750 ایم ڈبلیو ریوا سولر پروجیکٹ’ قوم کے نام وقف کرنے پر وزیر اعظم جناب نریندر مودی کا شکریہ ادا کیا۔
جناب امت شاہ نے اپنے ٹوئٹ میں کہا ہے کہ مستقبل کے اس اہم پروجیکٹ سے آتم نربھر بھارت کے مودی حکومت کے وژن کو تقویت حاصل ہوگی۔
مرکزی وزیر داخلہ نے مزید کہا کہ ریوا سولر پروجیکٹ سے 2022 تک 175 جی ڈبلیو قابل تجدید توانائی کا ہدف حاصل کرنے کے بھارت کے عزم کی توثیق ہوتی ہے۔
‘سات سو پچاس میگاواٹ  ریواسولر پروجیکٹ’ کا وقف کیا جانا مستقبل میں توانائی کی مسلسل فراہمی کے معاملے میں بھارت کو خود انحصار بنانے کے سلسلےمیں ایک اور قدم ہے۔ وزیر اعظم جناب نریندر مودی نے 30 نومبر 2015 کو پیرس، فرانس میں اقوام متحدہ کی آب وہوا کی تبدیلی سے متعلق فریقوں کی کانفرنس  کے 21ویں اجلاس میں انٹرنیشنل سولر الائنس کی شروعات کی تھی۔
شمال مشرقی ریاستوں کی ترقی کی وزارت
تریپورہ کے ممبران اسمبلی کے ایک وفد نے شمال مشرقی خطے کی ترقیات کے وزیر مملکت ڈاکٹر جتیندرسنگھ سے ملاقات کی
نئیدہلی16 جولائی ۔تریپورہ کے ممبران اسمبلی کے ایک وفد نے ، جن کا تعلق انڈی جینئس پیوپلز فرنٹ آف تریپورہ  سے تھا اور جس کی قیادت دو سینئر ریاستی وزیر جناب این سی ڈبارما اور جناب میور کمار جماتیا کررہے تھے۔ شمال مشرقی خطے کی ترقی کے وزیر مملکت  وزیر اعظم کے دفتر میں وزیر مملکت ،عملے ،عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ سے ملاقات کی ۔
وزیر موصوف کو پیش کئے گئے ایک میمورنڈم نے وفد نے ان کی توجہ ترپیورہ کی مقامی آبادی کے سماجی ،اقتصادی ،ثقافتی ،لسانی اور دیگر مسائل کی طرف دلائی ۔ انہوں نے ستمبر 2018 میں مرکزی وزارت داخلہ کی طرف سے تشکیل دی گئی اعلیٰ سطح کی کمیٹی کا ذکر بھی کیا ۔
میمورنڈم میں آئین کے چھٹے شیڈول میں ترمیم کے اقدامات کے لئے ،جس کے مسودے کی منظوری مرکزی کابینہ نے جنوری 2019 میں دی تھی،وزیر اعظم جناب نریندر مودی کے زیر قیادت مرکزی حکومت کی تعریف کی ۔مجوزہ نئے ضابطے کا خیر مقدم کرتے ہوئے میمورنڈم میں مختلف ضلع کونسلوں کی فہرست کے بارے میں تجویز یں پیش کرنے کی پیش کش بھی کی ۔
وفد کی بات غورسے سننے کے بعد ڈاکٹر جتیندر سنگھ نے کہا کہ کیونکہ ان میں سے بیشتر تجویزوں کا تعلق وزارت داخلہ سے ہے ، اس لئے وہ ان تجویزوں کو متعلقہ وزارت کے حوالے کردیں گے ۔ البتہ ڈاکٹر جتنیدر سنگھ نے یہ بات ضرور کہی کہ پچھلے تین برسوں میں تریپورہ میں ترقیاتی سرگرمیوں کی رفتار میں اضافہ ہوا ہے ۔ سکیورٹی کی صورتحال میں بھی بہتری آئی ہے اورتشدد کے کسی واقعے کی اطلاع نہیں ملی ہے ۔ انہوں نے بنگلہ دیش کے لئے اگر تلہ سے اخورہ تک شاندار ریل پروجیکٹ کا ذکر بھی کیا ۔
۰۰۰۰۰۰۰۰۰۰۰۰۰۰۰۰۰۰۰۰۰
U-3141
(Visitor Counter : 63
امور داخلہ کی وزارت
دیشا بل
نئی دہلی 27 جولائی 2021: آندھرا پردیش دیشا بل 2020 صدر جمہوریہ کی منظوری کے لئے موصول ہوا ہے۔ قاعدے کے مطابق ریاستوں سے صدر جمہوریہ کی منظوری کے لئے موصول ہونے والے بلوں پر متعلقہ وزارتوں/ محکموں کے ذریعہ صلاح ومشورہ کیا جاتا ہے۔ اسی کے مطابق متعلقہ وزارتوں/ محکموں کے ساتھ بل پر صلاح ومشورے کا عمل شروع کیا گیا ہے۔ ان وزارتوں / محکموں کی جانب سے رائے ملنے کے بعد انھیں حکومت آندھرا پردیش کو اس کی وضاحت کے لئے بھیجا گیا ہے۔ ریاستی حکومت سے وضاحت ابھی موصول نہیں ہوئی ہے۔
امور داخلہ کے وزیر مملکت جناب اجے کمار مشرا نے آج لوک سبھا میں ایک تحریری جواب میں یہ اطلاع دی۔